02004R0136 — HR — 17.10.2019 — 004.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B UREDBA KOMISIJE (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (Tekst značajan za EGP) ( L 021 28.1.2004, 11)

Koju je izmijenila:







(*) Ovaj akt nije nikada objavljen na hrvatskome.









▼B

UREDBA KOMISIJE (EZ) br. 136/2004

od 22. siječnja 2004.

o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja

(Tekst značajan za EGP)







Članak 1.

Veterinarski pregledi

1. Dokumentacijski pregledi iz članka 4. stavka 3. Direktive 97/78/EZ provode se u skladu s Prilogom I. ovoj Uredbi.

2. Laboratorijski pregledi i analize službenih uzoraka iz članka 4. stavka 4. točke (b) Direktive 97/78/EZ provode se u skladu s Prilogom II. ovoj Uredbi.

Članak 2.

Prijava prispijeća proizvoda putem Zajedničkog veterinarskog dokumenta o ulasku

▼M6

1. Prije fizičkog prispijeća pošiljke na područje Zajednice, osoba odgovorna za teret prijavljuje prispijeće proizvoda veterinarskom osoblju granične inspekcijske postaje kojoj se proizvodi trebaju predočiti, upotrebom dokumenta sastavljenog u skladu s bilo kojim od obrazaca zajedničkog veterinarskog dokumenta o ulasku (ZVDU) iz Priloga III. i dijela 2. Priloga VI.

▼B

2. ZVDU se izdaje u skladu s općim pravilima u vezi s certificiranjem koja su utvrđena u drugom relevantnom zakonodavstvu Zajednice.

3. ZVDU se sastavlja u izvorniku i preslikama, utvrđenima od strane nadležnih tijela za udovoljavanje zahtjevima ove Uredbe. Osoba koja je odgovorna za teret popunjava dio 1. ZVDU-a i prenosi ga veterinarskom osoblju granične inspekcijske postaje.

4. Ne dovodeći u pitanje stavke 1. i 3., podaci koji su sadržani u ZVDU-u mogu, uz suglasnost nadležnih tijela kojih se pošiljka tiče, biti predmet prethodne najave putem telekomunikacijskog ili drugih sustava elektroničkog prijenosa podataka. Kada se to učini, podaci dostavljeni u elektroničkom obliku su oni koje zahtijeva dio 1. obrasca ZVDU-a.

Članak 3.

Postupak koji se provodi nakon obavljenih veterinarskih pregleda

1. Nakon obavljenih veterinarskih pregleda iz članka 4. Direktive 97/78/EZ, popunjava se dio 2. ZVDU-a pod punom odgovornošću službenog veterinara odgovornog za graničnu inspekcijsku postaju. ZVDU potpisuje spomenuti službeni veterinar ili drugi službeni veterinar koji radi pod nadzorom prethodnog, kako bi dao veterinarsko odobrenje za daljnju otpremu.

U slučaju graničnih inspekcijskih postaja koje provjeravaju uvoz ribe u skladu s Odlukom Komisije 93/352/EEZ ( 1 ), imenovana službena osoba može obavljati funkcije službenog veterinara, uključujući popunjavanje i potpisivanje ZVDU-a.

2. Izvornik ZVDU-a za pošiljke kojima je dano veterinarsko odobrenje za daljnju otpremu sastoji se od dijelova 1. i 2. zajedno, uredno ispunjenih i potpisanih.

3. Službeni veterinar ili osoba odgovorna za teret carinskim tijelima granične inspekcijske postaje prijavljuje veterinarsko odobrenje za pošiljku prema stavku 1. podnošenjem izvornika ZVDU-a ili elektroničkim putem.

— Nakon izvršenog carinjenja ( 2 ), izvorni ZVDU prati pošiljku do prvog objekta odredišta.

— Službeni veterinar na graničnoj inspekcijskoj postaji zadržava presliku ZVDU-a.

— Službeni veterinar dostavlja presliku ZVDU-a osobi odgovornoj za teret.

4. Službeni veterinar zadržava izvorni veterinarski certifikat ili dokumentaciju koju je izdala treća zemlja i koja prati pošiljku kao i presliku ZVDU-a u trajanju od najmanje tri godine. Međutim, za pošiljke proizvoda u provozu ili za skladištenje u skladištu koje je odobreno prema članku 12. stavku 4. ili članku 13. Direktive 97/78/EZ, te konačno namijenjene za odredište izvan Zajednice, izvorni veterinarski dokumenti koji prate pošiljku prilikom prispijeća putuju i dalje s pošiljkom, a na graničnoj inspekcijskoj postaji zadržavaju se samo preslike ovih dokumenata.

Članak 4.

Postupak koji se provodi kada pošiljke proizvoda dobiju veterinarsko odobrenje za daljnju otpremu, ali su i dalje pod carinskim nadzorom

1. Kad pošiljke proizvoda dobiju veterinarsko odobrenje za daljnju otpremu na graničnoj inspekcijskoj postaji prema članku 3. stavku 1., ali ostanu pod carinskim nadzorom i puštaju se u slobodan promet kasnije, primjenjuje se postupak utvrđen u stavku 2., 3. i 4.

2. Izvornik ZVDU-a prati pošiljku sve dok pošiljka ostaje pod carinskim nadzorom kroz jedan ili više objekata, dok se ne zatraži carinjenje od strane osobe odgovorne za teret.

3. Za prvo carinjenje osoba odgovorna za teret podnosi izvornik ZVDU-a carinarnici odgovornoj za objekt u kojem je smještena pošiljka. Ovo se, isto tako, može učiniti elektroničkim sredstvima, podložno odobrenju nadležnih tijela.

4. Kada se carinjenje zahtijeva prema stavku 3., operator objekta:

(a) zadržava presliku ZVDU-a koja prati pošiljku;

(b) upisuje datum primitka pošiljke; i

(c) upisuje datum carinjenja, ili datume takvog carinjenja ako je pošiljka razdijeljena u dijelove u skladu s člankom 5.

Članak 5.

Postupak koji se provodi ako su pošiljke pod carinskim nadzorom razdijeljene u dijelove

1. Ako je pošiljka iz članka 4. stavka 1. razdijeljena na dijelove, izvornik ZVDU-a se podnosi nadležnim carinskim tijelima odgovornima za objekt u kojemu je pošiljka razdijeljena. Preslika ZVDU-a potom ostaje u objektu u kojem je pošiljka razdijeljena.

2. Nadležno tijelo odgovorno za objekt iz stavka 1. može izdati ovjerenu presliku izvornika ZVDU-a koji prati svaki dio pošiljke, označen podacima o revidiranoj količini ili težini.

Nadležno tijelo može zahtijevati da operator objekta u kojem je pošiljka podijeljena vodi evidenciju kako bi se osigurala sljedivost različitih dijelova pošiljke.

Evidencije i preslike ZVDU-a moraju se čuvati tri godine.

Članak 6.

Koordinacija s drugim izvršnim službama

Kako bi se osiguralo da svi proizvodi životinjskog podrijetla koji ulaze u Zajednicu budu podvrgnuti veterinarskim pregledima, nadležna tijela i službeni veterinari svake države članice moraju se koordinirati s drugim izvršnim službama kako bi prikupili sve odnosne informacije u vezi s unošenjem proizvoda životinjskog podrijetla. Ovo se posebno primjenjuje na sljedeće:

(a) informacije dostupne carinskim službama;

(b) informacije na brodskim deklaracijama, deklaracijama brodica, željezničkim ili zrakoplovnim deklaracijama;

(c) ostale izvore informacija koje su dostupne cestovnim, željezničkim, lučkim ili zrakoplovnim komercijalnim operatorima.

Članak 7.

Pristup bazama podataka i integracija sustava informacijske tehnologije

U smislu članka 6., nadležno tijelo mora imati pristup bazama podataka ili njihovim odnosnim dijelovima koji su dostupni carinskim službama.

Podložno odgovarajućoj zaštiti podataka, sustavi informacijske tehnologije koje koristi nadležno tijelo moraju, u mjeri u kojoj je to moguće i ako je primjereno, biti integrirani u one carinskih službi i one komercijalnih operatora, kako bi se ubrzao prijenos podataka.

▼M2

Članak 8.

Posebna pravila za proizvode koji su dio putnikove prtljage ili koji se šalju kao pošiljke privatnim osobama

Proizvodi životinjskog podrijetla koji su dio putnikove prtljage ili koji se šalju kao male pošiljke privatnim osobama moraju ispunjavati zahtjeve utvrđene u Uredbi Komisije (EZ) br. 206/2009 ( 3 ).

▼B

Članak 9.

Veterinarski pregledi određenih biljnih proizvoda

1. Države članice podnose biljne proizvode navedene u Prilogu IV. iz zemalja odobrenih i popisanih u Prilogu V., na dokumentacijski pregled iz članka 1. stavka 1. ove Uredbe i, prema potrebi, laboratorijske preglede iz članka 1. stavka 2. ove Uredbe i druge fizičke preglede utvrđene u Prilogu III. Direktivi 97/78/EZ.

2. Zahtjevi Direktive 97/78/EZ i ove Uredbe primjenjuju se na sve biljne proizvode navedene u Prilogu IV. ovoj Uredbi koji, posebno na račun svog podrijetla i kasnijeg odredišta, mogu uzrokovati opasnost od širenja infektivnih ili zaraznih bolesti životinja.

Članak 10.

Primjena elektroničkog certificiranja

Dobivanje, korištenje, prijenos i čuvanje ZVDU-a utvrđeno u različitim situacijama opisanima u ovoj Uredbi može se provesti elektroničkim sredstvima po nahođenju nadležnog tijela.

▼M6

Članak 10.a.

Zahtjevi za ispunjavanje elektroničkog ZVDU-a

1. Ako se upotrebljava elektronički ZVDU, ispunjava se u sustavu TRACES i ispunjava sve sljedeće zahtjeve:

(a) u skladu je s obrascem iz dijela 2. Priloga VI.;

(b) potpisan je elektroničkim potpisom subjekta odgovornog za teret;

(c) potpisan je naprednim ili kvalificiranim elektroničkim potpisom službenog veterinara na graničnoj inspekcijskoj postaji ili drugog službenog veterinara koji radi pod nadzorom prethodnog;

(d) nosi napredni ili kvalificirani elektronički pečat koji je izdalo nadležno tijelo kojem pripada službeni veterinar na graničnoj inspekcijskoj postaji ili drugi službeni veterinar koji radi pod njegovim nadzorom;

(e) nosi napredni ili kvalificirani elektronički pečat izdan u okviru sustava TRACES.

2. Svaka radnja iz stavka 1. označena je kvalificiranim elektroničkim vremenskim žigom.

▼B

Članak 11.

Stavljanje izvan snage

Odluka 93/13/EEZ stavlja se izvan snage.

Upućivanje na odluku stavljenu izvan snage tumači se kao upućivanje na ovu Uredbu.

Članak 12.

Stupanje na snagu

Ova Uredba stupa na snagu 1. ožujka 2004.

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

DOKUMENTACIJSKE PROVJERE IZ ČLANKA 1. STAVKA 1.

Na dokumentacijske preglede proizvoda iz trećih zemalja primjenjuju se sljedeća pravila:

1. Za svaku pošiljku, nadležno tijelo mora ustanoviti namjeravanu, po carini odobrenu obradu ili primjenu za koju će roba biti namijenjena.

2. Svaki certifikat ili dokument u vezi sa zdravljem životinja ili ljudi koji prati pošiljku proizvoda koji potječu iz treće zemlje i koji se predočava na graničnoj inspekcijskoj postaji mora se pregledati kako bi se potvrdilo, prema potrebi:

(a) da je to izvorni certifikat ili dokument;

(b) da se odnosi na treću zemlju ili dio treće zemlje koja ima odobrenje za izvoz u Zajednicu ili, za neusklađene proizvode, u odnosnu državu članicu;

(c) da njegov izgled i sadržaj odgovaraju obrascu izrađenom za proizvod i odnosnu treću zemlju ili, za neusklađene proizvode, odnosnu državu članicu;

(d) da udovoljava općim načelima certificiranja utvrđenima u Prilogu IV. Direktivi Vijeća 2002/99/EZ ( 4 );

(e) da je potpuno popunjen;

(f) da se odnosi na objekt ili plovilo odobreno ili registrirano za izvoz u Zajednicu ili, za neusklađene proizvode, u odnosnu državu članicu;

(g) da je potpisan od strane službenog veterinara ili, prema potrebi, predstavnika službenog tijela i čitljivo iskazuje velikim tiskanim slovima njegovo/njezino ime i položaj, te, također, da službeni zdravstveni pečat treće zemlje i službeni potpis budu različite boje od onog tiska certifikata ili, za elektronički certifikat, da potpis i pečat budu izrađeni sigurnim sustavom;

(h) da je dio 1. ZVDU-a ispravno popunjen i da podaci u njemu odgovaraju podacima u drugim odgovarajućim službenim dokumentima koji prate pošiljku.









PRILOG II.

LABORATORIJSKI PREGLEDI IZ ČLANKA 1. STAVKA 2.

Na laboratorijsko ispitivanje proizvoda primjenjuju se sljedeća pravila:

1. Države članice moraju podvrgavati pošiljke proizvoda predočenih za uvoz planu nadzora, s ciljem praćenja sukladnosti sa zakonodavstvom Zajednice ili, ako je primjenjivo, domaćim pravilima, a posebno za otkrivanje rezidua, patogenih organizama ili drugih tvari koje su opasne za ljude, životinje ili okoliš. Ovi planovi nadzora moraju se temeljiti na naravi proizvoda i opasnosti koju predstavljaju, uzimajući u obzir sve odnosne parametre nadzora, kao što su učestalost i broj ulaznih pošiljaka i rezultati prethodnog nadzora.

2. Ako se provode nasumična ispitivanja prema planovima nadzora iz stavka 1., i ne sumnja se na izravnu opasnost za zdravlje ljudi ili životinja, ispitana se pošiljka može pustiti u slobodni promet prije dobivanja laboratorijskih rezultata. U svim slučajevima ZVDU koji prati pošiljku mora se u skladu s time popratiti bilješkama, a nadležno tijelo na mjestu odredišta obavijestiti u skladu s člankom 8. Direktive 97/78/EZ.

3. Ako se laboratorijska ispitivanja provode na osnovu sumnje u neispravnost, dostupne informacije, prethodne prijave iz sustava brze dojave za hranu i krmu (RASFF) ili zaštitne mjere, a kada se ispitivanje odnosi na tvar ili patogenog uzročnika koji predstavlja izravnu ili neposrednu opasnost za zdravlje životinja ili ljudi, službeni veterinar odgovoran za graničnu inspekcijsku postaju koji je provodio ispitivanje ili nadležno tijelo moraju zadržati pošiljku prije podnošenja na veterinarsko odobrenje za daljnju otpremu i puštanja do primitka zadovoljavajućih rezultata laboratorijskih ispitivanja. U međuvremenu pošiljka mora ostati pod nadzorom tijela i u nadležnosti službenog veterinara ili imenovane službene osobe na graničnoj inspekcijskoj postaji koja je provela veterinarsku kontrolu.

4. Svaka država članica mjesečno obavješćuje Komisiju o povoljnim i nepovoljnim rezultatima laboratorijskog ispitivanja koje je provedeno na njezinim graničnim inspekcijskim postajama.









PRILOG III.

ZAJEDNIČKI VETERINARSKI DOKUMENT O ULASKU (ZVDU)

Upute za ZVDU certifikat ( 5 )

Opće upute: Certifikat popuniti velikim tiskanim slovima. Ako postoji mogućnost brisanja rubrike ili ako nije primjenjiva, jasno izbrisati ili prekrižiti cijelu numeriranu rubriku. Za potvrđivanje izbora bilo koje opcije, staviti kvačicu ili označiti znak .

Ovaj se certifikat treba popuniti za sve pošiljke koje se predoče na graničnoj inspekcijskoj postaji, bilo da se pošiljke predočavaju kao da zadovoljavaju zahtjeve EU-a i slobodne su za promet, pošiljke koje podliježu usmjeravanju ili one pošiljke koje ne zadovoljavaju uvjete EU-a i namijenjene su prekrcaju, provozu ili njihovom stavljanju u slobodne zone, slobodna skladišta ili carinska skladišta ili za snabdjevače brodova. Usmjeravanje se odnosi na pošiljke prihvaćene prema uvjetima utvrđenima u članku 8. Direktive 97/78/EZ, ali koje ostaju pod veterinarskom kontrolom do pristizanja u navedeno konačno odredište, obično na daljnju obradu.

ISO oznake, ako su naznačene, odnose se na međunarodnu standardnu dvoslovnu oznaku za svaku zemlju.







Dio 1. Ovaj odjeljak popunjava podnositelj zahtjeva ili osoba odgovorna za teret kako je definirano u članku 2. stavku 2. točki (e) Direktive 97/78/EZ. Napomene se odnose na rubriku označenu odgovarajućim brojem. Rubrika 1. Pošiljatelj/izvoznik: Naznačiti trgovački subjekt koji šalje pošiljku (u treću zemlju). Rubrika 2. Granična inspekcijska postaja. Ako ovaj podatak nije prethodno tiskan na dokumentu, molimo popuniti. Oznaka ZVDU-a je jedinstveni broj dodijeljen graničnoj inspekcijskoj postaji koja izdaje certifikat (ponovljen u rubrici 25.). Broj ANIMO jedinice jedinstven je za graničnu inspekcijsku postaju i naveden je pored njezinog naziva na popisu odobrenih graničnih inspekcijskih postaja objavljenom u Službenom listu. Rubrika 3. Primatelj: Navesti adresu osobe ili komercijalnog subjekta navedenog na certifikatu treće zemlje. Ako toga nema na certifikatu, može se koristiti primatelj u odgovarajućim trgovačkim dokumentima. Rubrika 4. Osoba odgovorna za teret (također predstavnik ili podnositelj zahtjeva): Ovo je osoba definirana u članku 2. stavku 2. točki (e) Direktive 97/78/EZ koja je zadužena za pošiljku kada se predoči na graničnoj inspekcijskoj postaji i daje potrebne deklaracije nadležnim tijelima u ime uvoznika: navesti ime i adresu. Rubrika 5. Uvoznik: Uvoznik može biti udaljen od stvarne granične inspekcijske postaje: navesti ime i adresu. Ako su uvoznik i predstavnik isti, navesti „kao u rubrici 4.”) Rubrika 6. Zemlja podrijetla: Ovo se odnosi na mjesto na kojemu je proizvod proizveden, izrađen ili zapakiran. Rubrika 7. Zemlja otpreme: Ovo se odnosi na zemlju u kojoj je pošiljka ukrcana na krajnje prijevozno sredstvo za putovanje u EU. Rubrika 8. Uključiti adresu odredišta u EU. Ovo se odnosi kako na sukladne (rubrika 19.), tako i nesukladne (rubrika 22.) proizvode. Rubrika 9. Navesti procijenjeni datum kada se očekuje prispijeće pošiljki na graničnu inspekcijsku postaju. Rubrika 10. Veterinarski certifikat/dokument: Datum izdavanja: Datum kada je certifikat/dokument potpisan od strane službenog veterinara ili nadležnog tijela. Broj: Navesti jedinstveni službeni broj certifikata. Za proizvode iz odobrenog ili upisanog objekta ili plovila, navesti naziv odobrenja/broj upisa ako je primjereno. Za zametke, jajne stanice ili sjeme navesti identifikacijski broj odobrenog tima za sakupljanje. Rubrika 11. Navesti sve pojedinosti o prijevoznim sredstvima dolaska: za zrakoplov broj leta i broj zračne teretnice, za plovila ime broda i broj teretnice, za cestovna vozila broj registracije s brojem prikolice, ako je primjereno, za željeznicu identifikacijski broj vlaka i broj vagona. Rubrika 12. Narav robe: Navesti vrstu životinje, obradu kojoj su podvrgnuti proizvodi i broj i vrsta pakiranja koji čine teret, npr. 50 kutija od 2 kg ili broj kontejnera. Označiti odgovarajuću temperaturu u prijevozu. Rubrika 13. Oznaka KN: Navedi najmanje prve četiri znamenke odnosne oznake Kombinirane nomenklature (KN) utvrđene u skladu s Uredbom Vijeća (EEZ) br. 2658/87 kako je zadnje izmijenjena. Ove su oznake također navedene u Odluci Komisije 2002/349/EZ (i jednake su rubrikama HS). Samo u slučaju proizvoda ribarstva, ako postoji jedan certifikat s pošiljke koja ima sadržaj s više od jedne oznake artikla, mogu se pribilježiti dodatne oznake na ZVDU-u ako je primjereno. Rubrika 14. Bruto masa: Ukupna masa u kg. Ovo je definirano kao ukupna masa proizvoda s neposrednim spremnicima i svom njihovom ambalažom, ali isključujući transportne spremnike i drugu transportnu opremu. Rubrika 15. Neto masa: masa stvarnog proizvoda bez ambalaže u kg. Ovo je definirano kao masa samih proizvoda bez neposrednih spremnika ili ambalaže. Koristiti jedinice kojima masa nije primjerena, npr. 100 slamki sjemena od X ml ili 3 biološka soja/zametka. Rubrika 16. Navesti sve identifikacijske brojeve pečaćenja i kontejnera ako je primjereno. Rubrika 17. Prekrcaj: Koristiti ako se pošiljku ne uvozi na ovoj graničnoj inspekcijskoj postaji, već se ona upućuje dalje u drugi brod ili zrakoplov bilo za uvoz u EU na drugoj i narednoj graničnoj inspekcijskoj postaji u Zajednici/EGP-u ili na odredište u trećoj zemlji. Broj ANIMO jedinice – vidjeti rubriku 2. Rubrika 18. Provoz: Za pošiljke koje ne zadovoljavaju EU zahtjeve i namijenjene su trećoj zemlji kretanjem preko odnosne članice EU/EGP-a cestovnim, željezničkim ili vodenim prijevozom. Izlazna GIP: Naziv granične inspekcijske postaje gdje proizvodi trebaju napustiti EU. Broj ANIMO jedinice – vidjeti rubriku 2. Rubrika 19. Sukladni proizvodi: Svi proizvodi koji će se predočiti za slobodan promet na unutarnjem tržištu, uključujući one koji su prihvatljivi, ali će biti podvrgnuti „postupku usmjeravanja” i one koji se nakon dobivanja veterinarskog odobrenja kao prihvatljivi za slobodan promet mogu skladištiti pod carinski nadzor, i biti ocarinjeni kasnije, bilo u carinarnici o kojoj je granična inspekcijska postaja geografski ovisna ili na drugoj lokaciji. Nesukladni proizvodi: Oni proizvodi koji ne udovoljavaju zahtjevima EU-a i koji su za slobodne zone, slobodna skladišta, carinska skladišta, opskrbljivače brodova ili brodove ili provoz za treću zemlju. Rubrika 20. Ponovni uvoz odnosi se na pošiljke podrijetlom iz EU-a kojima je odbijen prihvat ili ulazak u treću zemlju, i koji se vraćaju u objekt podrijetla u EU. Rubrika 21. Unutarnje tržište: Ovo je za pošiljke koje se stavljaju u promet na jedinstvenom tržištu. Označiti kategoriju za koju je pošiljka predočena. Ovo se također odnosi na one pošiljke koje se nakon dobivanja veterinarskog odobrenja kao prihvatljive za slobodan promet mogu spremiti pod carinskim nadzorom i cariniti kasnije, bilo u carinskom uredu o kojem je granična inspekcijska postaja geografski ovisna ili na drugoj lokaciji. Rubrika 22. Popuniti ovu rubriku za sve nesukladne proizvode ako će se pošiljka isporučiti i spremiti pod veterinarski nadzor u slobodnoj zoni, slobodnom skladištu, carinskom skladištu ili kod opskrbljivača brodova. Opaska: rubrike 18. i 22. odnose se na samo na veterinarske postupke. Rubrika 23. Potpis: Ovo obvezuje potpisnika na prihvaćanje povrata pošiljaka u provozu kojima je odbijen ulazak u treću zemlju.







Dio 2. Ovaj odjeljak popunjava isključivo službeni veterinar ili imenovana službena osoba(kao u Odluci 93/352/EEZ) Za rubrike 38. do 41. koristiti boju drugačiju od crne. Rubrika 24. Prethodni ZVDU: Ako je prethodno izdan ZVDU, navesti serijski broj ovog certifikata. Rubrika 25. Ovo se odnosi na jedinstveni referentni broj koji dodjeljuje granična inspekcijska postaja koja izdaje certifikat, a odgovara onom u rubrici 2. Rubrika 26. Dokumentacijski pregled. Popunjava se za sve pošiljke. Rubrika 27. Naznačiti „pregled pečaćenja” ako kontejneri nisu otvoreni i pregledava se samo pečaćenje prema članku 4. stavku 4. točki (a) alineji i. Direktive 97/78/EZ. Rubrika 28. Fizički pregledi: Pregledi sa smanjenom učestalošću odnose se na režim propisan u Odluci Komisije 94/360/EEZ ako pošiljka nije odabrana za fizički pregled, ali se smatra zadovoljavajuće pregledanom samo dokumentacijskim i identifikacijskim pregledom. „Ostalo” se odnosi na: postupak ponovnog uvoza, usmjerene robe, prekrcaj, provoz ili postupke iz članka 12. i 13. Ova odredišta mogu se izvesti iz drugih rubrika. Rubrika 29. Popuniti kategorijom tvari ili patogene tvari na koju se pošiljka ispituje. „Nasumce”’ označava uzorkovanje kada se pošiljka ne zadržava do rezultata, u kojem slučaju se nadležno tijelo odredišta mora obavijestiti ANIMO porukom (vidjeti članak 8. Direktive 97/78/EZ). „Sumnja” obuhvaća slučajeve kada je pošiljka zadržana do dobivanja povoljnog rezultata ili je ispitana zbog prethodne prijave iz brzog sustava uzbunjivanja za hranu i krmu (RASFF) ili ispitana zbog zaštitne mjere koja je na snazi. Rubrika 30. Popuniti ako je primjereno za prihvatljivost prekrcaja. Koristiti ako se pošiljku ne uvozi na ovoj graničnoj inspekcijskoj postaji već se upućuje dalje u drugi brod ili zrakoplov, bilo za uvoz u EU na drugoj i narednoj graničnoj inspekcijskoj postaji u Zajednici/EGP-u ili na odredište u trećoj zemlji. Vidjeti članak 9. Direktive 97/78/EZ i Odluku Komisije 2000/25/EZ (1). Broj ANIMO jedinice – vidjeti rubriku 2. Rubrika 31. Provoz: Popuniti kada je prihvatljivo slati pošiljke koje ne udovoljavaju zahtjevima EU u treću zemlju preko EU-a/odnosnih zemalja EGP-a cestovnim, željezničkim ili vodenim prijevozom. Ovo se mora provoditi pod veterinarskim nadzorom u skladu s zahtjevima članka 11. Direktive 97/78/EZ i Odlukom 2000/208/EZ. Rubrika 32. Ova se rubrika koristi za sve pošiljke odobrene za slobodan promet unutar jedinstvenog tržišta. (Također treba koristiti za pošiljke koje udovoljavaju zahtjevima EU-a, ali iz financijskih razloga nisu odmah ocarinjene na graničnoj inspekcijskoj postaji, već su skladištene pod carinski nadzor u carinskom skladištu ili će biti ocarinjene naknadno i/ili na geografski odvojenom odredištu). Rubrike 33. i 34. Koristi se ako pošiljke ne mogu biti prihvaćene za puštanje u slobodan promet u skladu s veterinarskim pravilima, već se smatraju visoko rizičnima i treba ih uputiti pod veterinarski i carinski nadzor na jedno od kontroliranih odredišta iz Direktive 97/78/EZ. Prihvaćanje za slobodne zone, slobodna skladišta i carinska skladišta može se odobriti samo kada su ispunjeni zahtjevi propisani u članku 12. stavku 4. Direktive 97/78/EZ. Rubrika 33. Koristi se ako su pošiljke prihvaćene, ali se moraju usmjeriti na posebno odredište utvrđeno u članku 8. ili 15. Direktive 97/78/EZ. Rubrika 34. Koristiti za sve nesukladne pošiljke namijenjene premještanju ili skladištenju u skladištima odobrenima u skladu s članku 12. stavku 4. ili kod operatora ovlaštenih u skladu s članku 13. Direktive 97/78/EZ. Rubrika 35. U slučaju da je uvoz odbijen, naznačiti jasno sljedeći postupak koji treba provesti. Navesti datum izvršenja predloženog postupka. Adresa svakog objekta za preradu upisuje se u rubriku 37. Nakon odbijanja ili odluke o preradi, treba navesti i datum naredne aktivnosti u „upisniku narednih aktivnosti”. Rubrika 36. Razlozi odbijanja: Koristi se ako je primjereno dopisati odnosne podatke. Označiti odgovarajuću rubriku. Stavka 7. je za higijensku neispravnost koja nije obuhvaćena u 8. ili 9., uključujući nepravilnosti reguliranja temperature, truljenje ili onečišćene proizvode. Rubrika 37. Navesti odobreni broj i adresu (ili ime broda i luke) za sva odredišta gdje se zahtijeva daljnji veterinarski nadzor pošiljke, tj. za rubrike 33.: Usmjeravanje; 34.: Postupak skladištenja; 35.: Prerada ili uništenje. Rubrika 38. Koristiti ovu rubriku kada se izvorni pečat utisnut na pošiljku uništi pri otvaranju kontejnera. Potrebno je voditi objedinjeni popis svih pečaćenja koja su se koristila za ovu svrhu. Rubrika 39. Ovdje staviti službeni pečat granične inspekcijske postaje ili nadležnog tijela. Rubrika 40. Potpis veterinara ili, u slučaju luka namijenjenih za promet ribe, imenovane službene osobe kako je utvrđeno u Odluci 93/352/EZ. Rubrika 41. Ovu rubriku koristi provozna granična inspekcijska postaja izlaska iz EU-a kada su pošiljke upućene u provoz preko EU-a i pregledane na izlasku u skladu s Odluci 2000/208/EZ. Ako nema provoza, ova se rubrika može alternativno koristiti za dodatne napomene ako je primjereno u vezi s npr. neuklanjanjem kralježnice ili plaćanja pristojbi. Rubrika 42. Koriste carinske službe kako bi se dodale odgovarajuće informacije (npr. za broj carinskog certifikata T1 ili T5) ako pošiljke ostaju pod carinskim nadzorom neko vrijeme. Ova se informacija obično dodaje nakon potpisa od strane veterinara. Rubrika 43. Koristi se kada izvorni certifikat ZVDU-a mora ostati na bilo kojoj lokaciji i moraju se izdavati daljnji certifikati „sljednici” ZVDU-a. (1) SL L 9, 13.1.2000., str. 27.









PRILOG IV.

POPIS BILJNIH PROIZVODA IZ ČLANKA 9.

Biljni proizvodi koji podliježu veterinarskim pregledima:

1. Slama

2. Sijeno

▼M5









PRILOG V.

POPIS ZEMALJA IZ ČLANKA 9.







ISO oznaka Država AU Australija BY Bjelarus (1) CA Kanada CH Švicarska CL Čile GL Grenland IS Island NZ Novi Zeland RS Srbija (2) UA Ukrajina (1) US Sjedinjene Američke Države ZA Južna Afrika (osim dijela kontrolnog područja za bolesti slinavke i šapa koji se nalazi u veterinarskoj regiji Sjeverni i Istočni Transvaal, oblasti Ingwavuma veterinarskog područja Natal i u pograničnom području s Bocvanom istočno od 28° zemljopisne dužine) (1) Samo peletirana slama namijenjena izgaranju, koja se izravno dostavlja u skladu s carinskim postupkom za provoz kako je propisano člankom 4. stavkom 16. točkom (b) Uredbe (EEZ) br. 2913/92 (SL L 302, 19.10.1992., str. 1.) i prati u sustavu TRACES od odobrene granične inspekcijske postaje na ulazu u Uniju do odredišnog pogona u Uniji, gdje se spaljuje. (2) Kako se upućuje u članku 135. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (SL L 278, 18.10.2013., str. 16.).

▼M6









PRILOG VI.

DIO 1.

Upute za ispunjavanje zajedničkog veterinarskog dokumenta o ulasku za proizvode – obrazac 2 (ZVDU-P2)

Općenito

Dio I. ispunjava deklarant ili osoba odgovorna za teret kako je definirana u članku 2. stavku 2. točki (e) Direktive 97/78/EZ.

Dijelove II. i III. ispunjava službeni veterinar ili imenovana službena osoba (kao u Odluci 93/352/EEZ).

Unosi iz ovog dijela čine rječnike podataka za elektroničku verziju obrasca ZVDU-P2.

Papirnati primjerci elektroničkog obrasca ZVDU-P2 moraju nositi jedinstvenu strojno čitljivu optičku oznaku koja služi kao poveznica na elektroničku verziju.

Potrebno je odabrati jedno polje od I.20. do I.25. i od II.9. do II.16.; za svako polje morate odabrati jednu opciju.

Ako u određenom polju možete odabrati više opcija, u elektroničkoj verziji obrasca ZVDU-P2 prikazat će se samo opcije koje odaberete.

Ako polje nije obvezno, njegov sadržaj bit će precrtan.

Slijed polja u obrascu ZVDU-P2, njihova veličina i oblik samo su okvirni.

Ako je obvezan pečat, njegov je elektronički ekvivalent elektronički pečat.







DIO I. – OPIS POŠILJKE Polje Opis I.1. Pošiljatelj/izvoznik Navesti gospodarski subjekt koji šalje pošiljku (u trećoj zemlji). I.2. Referentni broj ZVDU-a Jedinstvena alfanumerička oznaka koju dodjeljuje sustav TRACES (ponavlja se u poljima II.2. i III.2.). I.3. Lokalni referentni broj Navesti jedinstvenu alfanumeričku oznaku koju dodjeljuje nadležno tijelo. I.4. Granična inspekcijska postaja Odabrati naziv granične inspekcijske postaje (GIP). U slučaju naknadnog ZVDU-a za neusklađenu pošiljku, navesti naziv jedinice TRACES zadužene za nadzor slobodne zone, slobodnog skladišta ili carinskog skladišta gdje će se pošiljka isporučiti i skladištiti. I.5. Oznaka granične inspekcijske postaje Jedinstvena alfanumerička oznaka koju sustav TRACES dodjeljuje GIP-u. I.6. Primatelj/uvoznik Navesti adresu osobe ili gospodarskog subjekta navedenog na certifikatu treće zemlje. Ako ta adresa nije navedena na certifikatu, može se upotrijebiti adresa primatelja navedenog u odgovarajućim komercijalnim ispravama. I.7. Mjesto odredišta Navesti adresu isporuke u Uniji. To se odnosi na usklađenu i neusklađenu robu (vidjeti polje I.19.). I.8. Subjekt odgovoran za teret Osoba definirana u članku 2. stavku 2. točki (e) Direktive 97/78/EZ (odnosno predstavnik ili deklarant) koja je zadužena za pošiljku kada se predoči na graničnoj inspekcijskoj postaji i koja podnosi potrebne deklaracije nadležnim tijelima u ime uvoznika: navesti ime i prezime i adresu. I.9. Popratni dokumenti Veterinarski certifikat/dokument: Datum izdavanja: datum na koji je certifikat/dokument potpisao službeni veterinar ili ga je potpisalo nadležno tijelo. Broj: navesti jedinstveni službeni broj certifikata. Za proizvode iz odobrenog ili registriranog objekta ili plovila, prema potrebi navesti ime te broj odobrenja/registracije. Za pajete zametaka, jajnih stanica ili sjemena navesti identifikacijski broj odobrenog tima za sakupljanje. Referentni broj komercijalne isprave: broj zračnog tovarnog lista, broj teretnice ili komercijalni broj vlaka ili cestovnog vozila. I.10. Prethodna obavijest Navesti predviđeni datum i vrijeme očekivanog prispijeća pošiljke na GIP. I.11. Zemlja podrijetla Odnosi se na mjesto u kojemu je proizvod proizveden, izrađen ili zapakiran. I.12. Nije primjenjivo. I.13. Prijevozno sredstvo Navesti detaljne podatke o prijevoznim sredstvima prispijeća: za zrakoplov broj leta, za plovila ime broda, za cestovna vozila broj registarskih pločica s registarskim brojem prikolice ako je primjenjivo, za željeznicu identifikacijski broj vlaka i broj vagona. I.14. Zemlja otpreme Odnosi se na treću zemlju u kojoj je pošiljka ukrcana na zadnje prijevozno sredstvo za otpremu u Uniju. I.15. Objekt podrijetla U ovom se polju mogu navesti ime i adresa (ulica, grad i regija/pokrajina/država, prema potrebi), zemlja i ISO oznaka zemlje objekta/objekata podrijetla. Ako je primjenjivo, navesti broj registracije ili broj odobrenja. I.16. Uvjeti prijevoza Odabrati odgovarajuću temperaturu tijekom prijevoza. I.17. Broj kontejnera/plombe Prema potrebi navesti sve identifikacijske brojeve plombi i kontejnera. Kad je riječ o službenim plombama, navesti broj službene plombe kako je naveden u službenom certifikatu i označiti „službena plomba” ili navesti sve druge plombe navedene u popratnim dokumentima. I.18. Certificirano kao ili za Označiti kategoriju za koju je pošiljka predočena: prehranu ljudi, hranu za životinje, farmaceutsku uporabu, tehničku uporabu ili drugo. I.19. Usklađenost robe Označiti „usklađeno” za sve proizvode koji će se predočiti za slobodan promet na unutarnjem tržištu, uključujući one koji su prihvatljivi, ali će biti podvrgnuti „postupku usmjeravanja” i one koji se nakon dobivanja veterinarskog odobrenja kao prihvatljivi za slobodan promet mogu skladištiti pod carinskim nadzorom i cariniti kasnije, u carinskom uredu o kojem je granična inspekcijska postaja geografski ovisna ili na drugoj lokaciji. Označiti „neusklađeno” za proizvode koji ne ispunjavaju zahtjeve EU-a i koji su namijenjeni za slobodne zone, slobodna skladišta, carinska skladišta, opskrbljivače brodova ili brodove ili provoz u treću zemlju (vidjeti polja 22. i 24.). I.20. Za prekrcaj za Označiti ovo polje ako se pošiljka ne uvozi na ovom GIP-u, već se upućuje dalje drugim plovilom ili zrakoplovom, bilo za uvoz u EU na drugom i narednom GIP-u u EU-u/EGP-u ili na odredište u trećoj zemlji. Navesti ime drugog i narednog GIP-a i njegovu jedinstvenu alfanumeričku oznaku koju dodjeljuje sustav TRACES ili ime odredišne treće zemlje i ISO oznaku zemlje. I.21. Nije primjenjivo. I.22. Za provoz u Označiti ovo polje za pošiljke koje ne ispunjavaju zahtjeve EU-a i koje treba poslati u treću zemlju preko predmetne države EU-a/EGP-a cestovnim, željezničkim ili vodenim prijevozom. Navesti naziv GIP-a na kojem proizvodi trebaju napustiti EU (izlazni GIP) i njegovu jedinstvenu alfanumeričku oznaku koju dodjeljuje sustav TRACES. Navesti naziv odredišne treće zemlje i ISO oznaku zemlje. I.23. Za unutarnje tržište Označiti ovo polje za pošiljke koje se stavljaju u promet na jedinstvenom tržištu. Odnosi se i na pošiljke koje se nakon dobivanja veterinarskog odobrenja kao prihvatljive za slobodan promet mogu skladištiti pod carinskim nadzorom i cariniti kasnije, u carinskom uredu o kojem je granična inspekcijska postaja geografski ovisna ili na drugoj lokaciji. I.24. Za neusklađenu robu Odabrati vrstu odredišta gdje će se pošiljka isporučiti i skladištiti pod veterinarskim nadzorom: slobodna zona, slobodno skladište, carinsko skladište ili opskrbljivač brodova. I.25. Za ponovni ulazak Odnosi se na pošiljke podrijetlom iz EU-a kojima je odbijen prihvat ili ulazak u treću zemlju i koje se vraćaju u objekt podrijetla u EU-u. I.26. Nije primjenjivo. I.27. Prijevozno sredstvo nakon GIP-a Odabrati odgovarajuće prijevozno sredstvo za robu koja podliježe prekrcaju ili ponovnom ulasku te za neusklađenu robu u provozu (vidjeti uputu u polju I.13.). I.28. Nije primjenjivo. Nije primjenjivo. I.29. Nije primjenjivo. Nije primjenjivo. I.30. Nije primjenjivo. I.31. Opis pošiljke Navesti vrstu životinje, obradu kojoj su podvrgnuti proizvodi i broj i vrstu paketâ u pošiljci, npr. 50 kutija od po 2 kg, ili broj kontejnerâ. Navesti barem prve četiri znamenke odgovarajuće oznake kombinirane nomenklature (KN) utvrđene u skladu s Uredbom Vijeća (EEZ) br. 2658/87, kako je zadnje izmijenjena. Te su oznake navedene i u Odluci Komisije 2007/275/EZ (i podudaraju se s tarifnim brojevima Harmoniziranog sustava (HS)). Samo u slučaju proizvoda ribarstva, ako se certifikat odnosi na jednu pošiljku koja sadržava proizvode s više oznaka, u ZVDU-u se prema potrebi mogu navesti dodatne oznake. I.32. Ukupni broj paketâ Navesti ukupni broj paketâ u pošiljci, prema potrebi. I.33. Ukupna količina Navesti ukupni broj pajeta sjemena, jajnih stanica i zametaka, prema potrebi. I.34. Ukupna neto masa/ukupna bruto masa (kg) Neto masa: masa stvarnog proizvoda u kilogramima, isključujući ambalažu. Definira se kao masa samih proizvoda bez neposrednih spremnika ili ambalaže. Bruto masa: ukupna masa u kg. Definira se kao ukupna masa proizvoda s neposrednim spremnicima i svom ambalažom, ali isključujući spremnike za prijevoz i drugu opremu za prijevoz. I.35. Izjava Izjavu mora potpisati fizička osoba odgovorna za teret: Ja, niže potpisana osoba odgovorna za prethodno navedeni teret, potvrđujem da su, prema mojim saznanjima i uvjerenju, izjave iz dijela I. ovog dokumenta istinite i potpune i obvezujem se postupati u skladu sa zahtjevima iz Direktive 97/78/EZ, što uključuje, prema potrebi, plaćanje troškova veterinarskih pregleda, ponovnog preuzimanja pošiljaka odbijenih nakon provoza kroz EU u treću zemlju [članak 11. stavak 1. točka (c)] ili troškova uništenja.







DIO II. – KONTROLE Polje Opis II.1. Prethodni ZVDU Jedinstvena alfanumerička oznaka koju sustav TRACES dodjeljuje ZVDU-u koji je upotrijebljen prije prekrcaja. II.2. Referentni broj ZVDU-a Jedinstvena alfanumerička oznaka navedena u polju I.2. II.3. Dokumentacijski pregled Ispunjava se za sve pošiljke. II.4. Identifikacijski pregled Označiti „provjera plombe” ako kontejneri nisu otvoreni i provjerava se samo plomba u skladu s člankom 4. stavkom 4. točkom (a) podtočkom i. Direktive 97/78/EZ. Označiti „ne”, ako se roba prekrcava iz jednog GIP-a u drugi. II.5. Fizički pregled „Smanjena učestalost pregleda” odnosi se na mehanizam propisan Odlukom Komisije 94/360/EEZ u skladu s kojim se pošiljka koja nije odabrana za fizički pregled smatra dostatno pregledanom i ako je podvrgnuta samo dokumentacijskom i identifikacijskom pregledu. „Ostalo” se odnosi na postupak ponovnog uvoza, usmjerenu robu, prekrcaj, provoz ili postupke iz članaka 12. i 13. Ta odredišta mogu se odrediti na temelju drugih polja. II.6. Laboratorijsko ispitivanje Odabrati kategoriju tvari ili patogene tvari na koju se pošiljka ispituje. „Nasumično” označava uzorkovanje u kojem se pošiljka ne zadržava do dobivanja rezultata, o čemu se mora obavijestiti nadležno tijelo odredišta preko sustava TRACES (vidjeti članak 8. Direktive 97/78/EZ). „Sumnjivo” obuhvaća slučajeve u kojima je pošiljka zadržana do dobivanja povoljnog rezultata ili je ispitana zbog prethodne prijave zaprimljene putem brzog sustava uzbunjivanja za hranu i hranu za životinje (RASFF) ili je ispitana zbog zaštitne mjere koja je na snazi. II.7. Nije primjenjivo. II.8. Nije primjenjivo. II.9. Prihvatljivo za prekrcaj Označiti ovo polje ako se pošiljka ne uvozi na ovoj graničnoj inspekcijskoj postaji, već se upućuje dalje drugim plovilom ili zrakoplovom, bilo za uvoz u EU na drugom i narednom GIP-u u EU-u/EGP-u ili na odredište u trećoj zemlji (vidjeti članak 9. Direktive 97/78/EZ i Provedbenu odluku Komisije 2011/215/EU (1)). II.10. Nije primjenjivo. II.11. Prihvatljivo za provoz Označiti ovo polje kada je prihvatljivo slati pošiljke koje ne ispunjavaju zahtjeve EU-a u treću zemlju preko predmetne države članice EU-a/EGP-a cestovnim, željezničkim ili vodenim prijevozom. To se mora provoditi pod veterinarskim nadzorom u skladu sa zahtjevima iz članka 11. Direktive 97/78/EZ i Odluke 2000/208/EZ. II.12. Prihvatljivo za unutarnje tržište Upotrijebiti ovo polje za sve pošiljke odobrene za slobodan promet unutar jedinstvenog tržišta. Upotrijebiti i za pošiljke koje ispunjavaju zahtjeve EU-a, ali iz financijskih razloga nisu odmah carinjene na graničnoj inspekcijskoj postaji, već su skladištene pod carinskim nadzorom u carinskom skladištu ili će se cariniti naknadno i/ili na geografski odvojenom odredištu. II.13. Prihvatljivo za praćenje Upotrijebiti ako su pošiljke prihvaćene, ali se moraju usmjeriti na posebno odredište utvrđeno u članku 8. ili 15. Direktive 97/78/EZ. II.14. Prihvatljivo kao neusklađena roba Upotrijebiti za sve neusklađene pošiljke namijenjene premještanju ili skladištenju u skladištima odobrenima u skladu s člankom 12. stavkom 4. ili namijenjene subjektima ovlaštenima u skladu s člankom 13. Direktive 97/78/EZ. II.15. Nije primjenjivo. II.16. Nije prihvatljivo. Ako je uvoz odbijen, jasno navesti sljedeći postupak koji treba provesti. Navesti datum izvršenja predloženog postupka. Adresa odredišnog objekta unosi se u polje II.18. II.17. Razlog odbijanja Označiti odgovarajuće polje. II.18. Detaljni podaci o kontrolnim odredištima Navesti, prema potrebi, broj odobrenja i adresu (ili ime broda i luke) za sva odredišta na kojima je potrebno obaviti dodatnu veterinarsku kontrolu pošiljke. II.19. Pošiljka ponovno plombirana Ispuniti ovo polje ako je izvorna plomba pošiljke uništena pri otvaranju kontejnera. Potrebno je voditi objedinjeni popis svih plombi korištenih u tu svrhu. II.20. Identifikacija GIP-a Staviti službeni pečat GIP-a ili nadležnog tijela u slučaju neusklađenih pošiljaka. II.21. Službena osoba za certificiranje Potpis veterinara ili, u slučaju luka namijenjenih samo za promet ribe, imenovane službene osobe u skladu s Odlukom 93/352/EEZ: Ja, niže potpisani službeni veterinar ili imenovana službena osoba, potvrđujem da su veterinarski pregledi ove pošiljke obavljeni u skladu sa zahtjevima EU-a. II.22. Naknade za preglede Za interne potrebe. II.23. Referentni broj carinskog dokumenta Ispunjava carinska služba ako je potrebno. II.24. Naknadni ZVDU Navesti jedinstvenu alfanumeričku oznaku koju je sustav TRACES dodijelio ZVDU-u koji se upotrebljava za dokumentiranje pregleda nakon prekrcaja. (1) Provedbena odluka Komisije od 4. travnja 2011. o provedbi Direktive Vijeća 97/78/EZ u pogledu pretovara na graničnoj inspekcijskoj postaji na mjestu ulaza pošiljaka proizvoda namijenjenih za uvoz u Uniju ili za treće zemlje (SL L 90, 6.4.2011., str. 50.).







DIO III. – DALJNJE MJERE Polje Opis III.1. Prethodni ZVDU Jedinstvena alfanumerička oznaka navedena u polju II.1. III.2. Referentni broj ZVDU-a Jedinstvena alfanumerička oznaka navedena u polju I.2. III.3. Naknadni ZVDU Navesti alfanumeričku oznaku jednog ili više ZVDU-a iz polja II.24. III.4. Detaljni podaci o ponovnoj otpremi Navesti korišteno prijevozno sredstvo, njegove identifikacijske podatke, naziv izlaznog GIP-a, zemlju odredišta i datum ponovne otpreme, čim te informacije budu poznate. III.5. Daljnje mjere Prema potrebi navesti tijelo nadležno za potvrđivanje primitka i usklađenosti pošiljke na koju se odnosi ZVDU. III.6. Službena osoba za certificiranje Odnosi se na potpis odgovorne službene osobe u slučaju ponovne otpreme i daljnjih mjera povezanih s pošiljkama.

DIO 2.

Obrazac ZVDU-P2